SPrÁva o Účasti verejnosti na Tvorbe právnych Predpisov 

Verejnosť bola o príprave návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, informovaná prostredníctvom predbežnej informácie č. PI/2017/32 zverejnenej v informačnom systéme verejnej správy Slov-Lex od 7. 2. 2017 s termínom ukončenia pripomienkového konania dňa 13. 2. 2017

K predbežnej informácií č. PI/2017/32 bolo zo strany Slovenskej bankovej asociácie, Slovenskej asociácie správcovských spoločností, Slovenskej lekárskej komory a Slovenskej lekárskej spoločnosti  predložených 14 pripomienok. K uvedeným pripomienkam boli s jednotlivými predstaviteľmi predkladateľov pripomienok vykonané konzultácie.